text: চন্দ্রঘোনা কদমতলী বাংলাদেশের চট্টগ্রাম জেলার  রাঙ্গুনিয়া উপজেলার অন্তর্গত একটি ইউনিয়ন।
  
  আয়তন 
  চন্দ্রঘোনা কদমতলী ইউনিয়নের আয়তন ২৭৭৫ একর (১১.২৩ বর্গ কিলোমিটার)।
  
  জনসংখ্যা 
  ২০১১ সালের পরিসংখ্যান অনুযায়ী চন্দ্রঘোনা কদমতলী ইউনিয়নের লোকসংখ্যা ৩০,২২১ জন। এর মধ্যে পুরুষ ১৫,৪৯৯ জন এবং মহিলা ১৪,৭২২ জন।
  
  অবস্থান ও সীমানা 
  রাঙ্গুনিয়া উপজেলার পূর্বাংশে চন্দ্রঘোনা কদমতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৬ কিলোমিটার। এ ইউনিয়নের উত্তরে হোসনাবাদ ইউনিয়ন ও স্বনির্ভর রাঙ্গুনিয়া ইউনিয়ন; পশ্চিমে মরিয়মনগর ইউনিয়ন; দক্ষিণে কর্ণফুলী নদী ও কোদালা ইউনিয়ন এবং পূর্বে রাঙ্গামাটি জেলার কাপ্তাই উপজেলার চন্দ্রঘোনা ইউনিয়ন অবস্থিত।
  
  ইতিহাস 
  
  চন্দ্রঘোনা কদমতলী ইউনিয়ন  ৪নং মরিয়মনগর ইউনিয়নের আওতাভুক্ত ছিল। স্থানীয় জনসাধারণের স্বার্থ রক্ষায় গণদাবীর প্রেক্ষিতে ১৯৭২ সালের ডিসেম্বরে ৪নং মরিয়মনগর ইউনিয়নকে বিভক্ত করে ১১নং চন্দ্রঘোনা কদমতলী ইউনিয়ন গঠন করা হয়।১৯৭৩ সালে প্রথম অনুষ্ঠিত নির্বাচনে জনাব মুহাম্মদ সৈয়দুল হক চেয়ারম্যান নির্বাচিত হয়।
  
  প্রশাসনিক কাঠামো 
  চন্দ্রঘোনা কদমতলী ইউনিয়ন রাঙ্গুনিয়া উপজেলার আওতাধীন ১১নং চন্দ্রঘোনা কদমতলী  ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গুনিয়া মডেল থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৪টি মৌজায় বিভক্ত; কদমতলী, চন্দ্রঘোনা, বনগ্রাম এবং গুমাই বিল। ওয়ার্ডভিত্তিক এ ইউনিয়নের গ্রামগুলো হল:
  
  শিক্ষা ব্যবস্থা 
  চন্দ্রঘোনা কদমতলী ইউনিয়নের সাক্ষরতার হার প্রায় ৫৯.২২%। এ ইউনিয়নে ১টি ফাজিল মাদ্রাসা, ২টি কওমি মাদ্রাসা, ১টি মাধ্যমিক বিদ্যালয়, ২টি দাখিল মাদ্রাসা, গণ বিদ্যালয় ১টি, ৬টি প্রাথমিক বিদ্যালয় ও ৬টি কিন্ডারগার্টেন রয়েছে।
  
  শিক্ষা প্রতিষ্ঠান 
  মাদ্রাসা
   মাদ্রাসা-এ তৈয়্যবিয়া অদুদিয়া সুন্নিয়া ফাজিল
   ইউনুছিয়া মাদ্রাসা
   বনগ্রাম মাদ্রাসা
   তৈয়বিয়া জরিনা নুরুল হক মহিলা মাদ্রাসা
  
  মাধ্যমিক বিদ্যালয়
   চন্দ্রঘোনা আদর্শ বহুমুখী উচ্চ বিদ্যালয়
  
  গণ বিদ্যালয়
   বেইস রাঙ্গুনিয়া গণ বিদ্যালয়
  
  প্রাথমিক বিদ্যালয়
   আধুরপাড়া সরকারি প্রাথমিক বিদ্যালয়
   কদমতলী সরকারি প্রাথমিক বিদ্যালয়
   চন্দ্রঘোনা সরকারি প্রাথমিক বিদ্যালয়
   জে সি দাস সরকারি প্রাথমিক বিদ্যালয়
   তৈয়বিয়া সরকারি প্রাথমিক বিদ্যালয় 
   বনগ্রাম সরকারি প্রাথমিক বিদ্যালয়
  
  কিন্ডারগার্টেন
   চন্দ্রঘোনা আইডিয়াল কেজি স্কুল
   দি রাইজিং সান কেজি স্কুল
   টিউলিপ কেজি স্কুল
   গ্রিন মডেল কেজি এন্ড হাই স্কুল
   রাইজিং সান কেজি স্কুল
   সেন্ট্রাল ইন্টারন্যাশনাল কেজি স্কুল
  
  খেলাধুলা 
  এখানকার জনপ্রিয় খেলার মধ্যে বর্তমানে ক্রিকেট ও ফুটবলের আধিপত্য দেখা গেলেও ভলিবল, ব্যাডমিন্টন ও অন্যান্য গ্রাম্য খেলাধুলাও পিছিয়ে নেই। বেশ কয়েকটি খেলার মাঠ রয়েছে। এর মধ্যে চন্দ্রঘোনা আদর্শ বহুমুখী উচ্চ বিদ্যালয় মাঠ উল্লেখযোগ্য।
  
  যোগাযোগ ব্যবস্থা 
  থাম্ব|কাপ্তাই সড়ক
  চন্দ্রঘোনা কদমতলী ইউনিয়নের প্রধান সড়ক চট্টগ্রাম-কাপ্তাই সড়ক। বহদ্দারহাট বাস টার্মিনাল হতে চট্টগ্রাম-কাপ্তাই সড়ক হয়ে এ ইউনিয়নে আসা যায়। লিচুবাগান প্রধান স্টেশন। এ সড়কে সব ধরনের যানবাহন চলাচল করে। এছাড়া ইউনিয়নের আভ্যন্তরীণ অন্যান্য সড়কে রিক্সা ও সিএনজি চালিত অটোরিক্সা যোগে চলাচল করা যায়। নৌপথেও এ ইউনিয়ন থেকে রাঙ্গুনিয়া উপজেলার দক্ষিণাংশে অবস্থিত ইউনিয়নগুলোর সাথে যোগাযোগ করা যায়।
  
  ধর্মীয় উপাসনালয় 
  থাম্ব|দোভাষী বাজার জামে মসজিদ
  চন্দ্রঘোনা কদমতলী ইউনিয়নে ৩৩টি মসজিদ, ৪টি ঈদগাহ ও ১২টি মন্দির রয়েছে।
  
  খাল ও নদী 
  থাম্ব|কর্ণফুলী নদী
  চন্দ্রঘোনা কদমতলী ইউনিয়নের দক্ষিণ পাশ দিয়ে বয়ে চলেছে কর্ণফুলী নদী। এছাড়াও রয়েছে হাশেম খাল, কুরমাই খাল, নইল্যা খাল, মরা কুরমাই খাল এবং মহদী খাল।
  
  হাট-বাজার 
  চন্দ্রঘোনা কদমতলী ইউনিয়নের প্রধান বাজার হল দোভাষী বাজার ও লিচুবাগান। এছাড়াও বিভিন্ন লোকালয়ে নিয়মিত বাজার বসে।
  
  দর্শনীয় স্থান 
  থাম্ব|গুমাই বিল - দেশের অন্যতম শস্য ভাণ্ডারগুমাই বিল
   ফেরীঘাট
  কাজির দীঘি
  এম এ চাষি ফার্ম
  
  চিকিৎসা ব্যবস্থা 
  চন্দ্রঘোনা কদমতলী ইউনিয়নে ১টি সরকারি স্বাস্থ্য কেন্দ্র, ২টি বেসরকারি হাসপাতাল, ১টি কুষ্ঠ চিকিৎসা কেন্দ্র রয়েছে। তাছাড়া বেশ কয়েকজন বিশেষজ্ঞ ডাক্তারের চেম্বার রয়েছে।
  
  সংস্কৃতি 
  চন্দ্রঘোনা কদমতলী ইউনিয়নের সমৃদ্ধ সাংস্কৃতিক ঐতিহ্য রয়েছে। টিভি ও বেতার শিল্পী কবিয়াল কল্পতরু চক্রবর্তী ও চক্রপাণি চক্রবর্তীর বাড়ি এই ইউনিয়নে। এছাড়া চট্টগ্রামের আঞ্চলিক গান, কবিগান, ভাণ্ডারী গান, নাটক সহ সংস্কৃতির সকল শাখায় এই ইউনিয়নের শিল্পীদের বিচরণ রয়েছে। তাছাড়া বিভিন্ন ধর্মীয় অনুষ্ঠান, সামাজিক উৎসব, ঈদ, পূজা, মেলা বর্ণাঢ্যভাবে পালিত হয়।
  
  কৃতী ব্যক্তিত্ব 
   অরুণ কুমার দেব –– শিক্ষাবিদ এবং অধ্যাপক, চট্টগ্রাম বিশ্ববিদ্যালয়।
   আবুল কাসেম –– প্রাক্তন সংসদ সদস্য।
   কালু মিয়া সওদাগর –– প্রতিষ্ঠাতা, চন্দ্রঘোনা আদর্শ বহুমুখী উচ্চ বিদ্যালয়।
   ছমিউদ্দিন শাহ –– সুফি সাধক।
   জ্ঞানদা রঞ্জন বিশ্বাস –– শিক্ষাবিদ।
   নুর আলী শাহ –– সুফি সাধক।
   মুহাম্মদ ইদ্রিচ আজগর –– রাজনীতিবিদ।
   সৈয়দুল হক –– রাঙ্গুনিয়া থানা উন্নয়ন কমিটির প্রাক্তন চেয়ারম্যান।
  
  জনপ্রতিনিধি  
   বর্তমান চেয়ারম্যান: মুহাম্মদ ইদ্রিচ আজগর
  
  পূর্ববর্তী চেয়ারম্যানগণের তালিকা
  
  আরও দেখুন 
   রাঙ্গুনিয়া উপজেলা
   রাঙ্গুনিয়া মডেল থানা
   চট্টগ্রাম জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:রাঙ্গুনিয়া উপজেলার ইউনিয়ন
title: চন্দ্রঘোনা কদমতলী ইউনিয়ন